**Előterjesztés**

**Telki Község Önkormányzatának tulajdonában lévő épületek üzemeltetési feladatainak ellátására szóló pályázat értékelése**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A veszélyhelyzeti jogrendben a polgármester 6/2021.(I.2.) számú határozatával döntött arról, hogy az önkormányzati tulajdonú épületek üzemeltetési feladatirahatározott időre ( 2021.03.01. napjától 2022. április 30-napjáig terjedő időszakra vonatkozóan ) pályázatot ír ki.

A pályázati felhívás 2021. február 3. napján jelent meg a [www.telki.hu](http://www.telki.hu) honlapon.

Az ajánlattételi határidőig, azaz 2021. február 14. 10:00 óráig egy pályázó nyújtott be pályázatot

* Lautech Invest Kft. (3564 Hernádnémethi, Petőfi Sándor u. 10.)

A Bíráló Bizottság elvégezte a pályázatok értékelését és az alábbiakat állapította meg:

*,,A Bíráló Bizottság megállapította, hogy az egyetlen beérkezett ajánlattal kapcsolatban hiánypótlás kiírására nem volt szükség, mert az ajánlat minden szükséges információt és dokumentációt tartalmazott.*

*Telki község Önkormányzat beszerzési szabályzatának 7.(3) e) pontja alapján érvénytelen az ajánlat, ha a legalacsonyabb összegű ellenszolgáltatást tartalmazó vagy a legkedvezőbb ajánlat is elérte a közbeszerzési értékhatárt.*

*Telki község Önkormányzat beszerzési szabályzatának 7. (7) b) pontja alapján eredménytelen az eljárás, ha kizárólag érvénytelen ajánlatok érkeztek.*

*A beszerzési szabályzat vonatkozó pontjainak értelmében a Lautech Kft. ( 3564 Hernádnémeti, Petőfi Sándor u.10.) ajánlattevő benyújtott ajánlatát érvénytelennek, az önkormányzat által kiírt pályázati eljárást pedig eredménytelennek javasolja nyilvánítani.,,*

A rendkivüli jogrend keretében a polgármester - a bíráló bizottság javaslata alapján - a képviselőkkel folytatott egyeztetést követően hozta meg döntését a **Telki Község Önkormányzatának tulajdonában lévő épületek üzemeltetési feladatainak ellátására szóló pályázatot eredményéről.**

Telki, 2021. február 17.

Deltai Károly

Polgármester

**Határozati javaslatok**

**Telki község**

**Képviselő-testülete**

**/2021. (II. .) Öh. számú**

**Határozata**

**Telki Község Önkormányzatának tulajdonában lévő épületek üzemeltetési feladatainak ellátására szóló pályázat értékelése**

Magyarország Kormánya a 27/2021. (I.29.) Kormányrendeletében 2021. február 8. napjától veszélyhelyzetet hirdetett ki, ezért a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján Telki község Önkormányzat képviselő-testületének feladat és határkörében eljárva a következő döntést hozom:

**A Telki Község Önkormányzatának tulajdonában lévő épületek üzemeltetési feladatainak ellátására határozott időre (** 2021. március 1. és 2022. április 30 közötti időszak) szóló **nyílt pályázati felhívásra egy ajánlattevő a** Lautech Kft ( 3564 Hernádnémeti, Petőfi Sándor u.10.)  **nyújtott be ajánlatot.**

Telki község Önkormányzat beszerzési szabályzatának III. 7.(3) e) pontja alapján érvénytelen az ajánlat, ha a legalacsonyabb összegű ellenszolgáltatást tartalmazó vagy a legkedvezőbb ajánlat is elérte a közbeszerzési értékhatárt. A Lautech Kft ajánlata elérte a közbeszerzési értékhatárt, ezért ajánlata érvénytelen.

Telki község Önkormányzat beszerzési szabályzatának III. 7. (7) b) pontja alapján, mivel a pályázati felhívásra kizárólag érvénytelen ajánlat érkezett, ezért az eljárást eredménytelenné nyilvánítom.

Határidő: azonnal

Felelős: Polgármester